b'\n_START_ARTICLE_\nGifeno paradoksas\n_START_PARAGRAPH_\nGifeno paradoksas \xe2\x80\x93 mikroekonomikoje stebima situacija, kai augant kainoms vartojimas irgi auga._NEWLINE_Tokia situacija b\xc5\xabna tarp labai ma\xc5\xbeas pajamas turin\xc4\x8di\xc5\xb3 vartotoj\xc5\xb3 augant b\xc5\xabtiniausio vartojimo preki\xc5\xb3 kainoms, dar vadinamoms Gifeno prek\xc4\x97mis. Gifeno preki\xc5\xb3 kaina \xc4\xafprastai yra \xc5\xbeemesn\xc4\x97 negu kit\xc5\xb3 preki\xc5\xb3, taip pat jas sunku pakeisti kitomis prek\xc4\x97mis (pvz.: duona), tod\xc4\x97l augant j\xc5\xb3 kainoms, ma\xc5\xbe\xc4\x97ja kit\xc5\xb3 preki\xc5\xb3 vartojimas, o \xc5\xa1i\xc5\xb3 preki\xc5\xb3 vartojimas auga. Pvz.: i\xc5\xa1augus duonos kainai, vartotojams ma\xc5\xbeiau lieka pinig\xc5\xb3 m\xc4\x97sai, o vietoje nesuvalgytos m\xc4\x97sos suvalgoma daugiau duonos._NEWLINE_Gifeno efektas yra vienas i\xc5\xa1 dviej\xc5\xb3 (kitas - Vebleno efektas) atvej\xc5\xb3 mikroekonomikoje, prie\xc5\xa1taraujan\xc4\x8diai vartojimo kreivei, kai augant kainai ma\xc5\xbe\xc4\x97ja vartojimas.\n_START_SECTION_\nIstorija\n_START_PARAGRAPH_\nRobertas Giffenas XIX a. antroje dalyje Jungtin\xc4\x97je Karalyst\xc4\x97je pasteb\xc4\x97jo, kad augant duonos kainai duonos suvartojimas toliau auga. Tok\xc4\xaf atvej\xc4\xaf pasteb\xc4\x97jo tarp skurd\xc5\xbeiausi\xc5\xb3 nam\xc5\xb3 \xc5\xabki\xc5\xb3, kur i\xc5\xa1laidos duonai sudar\xc4\x97 didel\xc4\x99 dal\xc4\xaf vis\xc5\xb3 i\xc5\xa1laid\xc5\xb3. Duona yra specifin\xc4\x97 prek\xc4\x97, nes n\xc4\x97ra preki\xc5\xb3, kuriomis j\xc4\x85 b\xc5\xabtu galima lengvai pakeisti. Taip pat i\xc5\xa1ai\xc5\xa1k\xc4\x97jo, kad duona buvo pigesn\xc4\x97 palyginus su kitais maisto produktais. Tokiu atveju kylant duonos kainai augo jos vartojimas, bei ma\xc5\xbeiau perkama brangesni\xc5\xb3 produkt\xc5\xb3.'